Samsung работи по устройство за проследяване на фитнес постиженията ни
Мълви се,че Samsung разработва fitness tracker, който ще дебютира на Mobile World Congress.
Samsung Galaxy Gear бе един от първите умни часовници, които се предлагат от голям производител и докато умният часовник обра овациите за стилния си дизайн, мнозина заключиха, че корейският технологичен гигант избързва с пускането на устройството на пазара, тъй като умният часовник не предоставя задоволително потребителско преживяване. Компанията вече работи здраво в резултат на отзивите за продукта, но според новините по темата, устройството може да не се окаже умен часовник. Носят се слухове, че Samsung разработва фитнес тракър, популярен като Galaxy Band.
Той ще е подобен на други тракъри като Nike FuelBand, Fitbit Flex и Jawbone UP, устройство, което се носи на китката и притежава редица вградени сензори, които измерват метрики като влажност, движение и напрежение. Свързаността с Bluetooth гарантира, че тракърът се свързва с други мобилни устройства на Samsung и други производители и дори може да предложи контрол на устройството с глас. Новата джаджа сигурно тясно ще се интегрира с Samsung S Health приложението за смартфони като Galaxy S4. Най-вероятно Galaxy Band ще върви на Android и това далеч не ни учудва.
Подобно устройство, известно като S Band се появи преди време, но вече не е на сайта на компанията. То е създадено да върви с S Health, за да могат хората да правят упражнения и да оправят навиците си за заспиване.
Запознати източници твърдят, че Samsung ще разкрие новия fitness tracker на конгреса Mobile World и ще го пусне малко по-късно на пазара. Събитието се провежда от 24 февруари до 27ми февруари в Барселона, Испания.
В новината има следните теми: Samsung, samsung galaxy gear
По статията работи: Анита Валентинова	, последно обновена: 26.12.2013 10:19:18